**Arbeiter-Samariter-Bund Deutschland e.V. (ASB), glavna kancelarija za jugoistočnu Evropu zapošljava Finansijsko-administrativnog koordinatora**

Arbeiter-Samariter-Bund Deutschland e.V. (ASB), glavna kancelarija za jugoistočnu Evropu u Sarajevu, Bosna i Hercegovina na osnovu ukazane potrebe raspisuje konkurs za radno mjesto **Finansijsko-administrativnog koordinatora, 1 (jedan/a) izvršitelj/ica.**

Ako ste odgovorna, organizovana, samostalna i kreativna osoba, ako njegujete vrijednosti kao što su mir, tolerancija, jednakopravnost, solidarnost i pravednost prijavite se na naš konkurs i iskoristite priliku da radite u podsticajnom radnom okruženju u kome ćete imati mogućnost da date svoj doprinos u napretku društva u kojem živite. Također, ako je oblast finansija i adminstracije predmet Vašeg profesionalnog interesovanja, možda je ovo prava prilika za Vas.

**O nama:**

**WE HELP HERE AND NOW/POMAŽEMO OVDJE I SADA**

Arbeiter-Samariter-Bund Deutschland e.V. (ASB) - Radnička Samaritanska federacija - je njemačka organizacija za pomoć i socijalnu skrb, koja se bavi oblastima kao što su civilna zaštita, službe spašavanja i službe socijalne zaštite. Kao nepolitička i nekonfesionalna organizacija, ASB je od svog osnivanja 1888. godine predstavljalo kontinuitet i pouzdanost.

Nakon raspada Jugoslavije 1991. godine i početka jugoslovenskih ratova, ASB je pokrenuo jednu od svojih najdužih misija humanitarne pomoći u inostranstvu. ASB je pomagao izbjeglicama, uspostavio ambulantne medicinske ustanove i organizovao konvoje pomoći. Prvi humanitarni konvoji koji su 1992. godine otišli u opkoljeni grad Mostar u Bosni i Hercegovini nosili su logo ASB-a. Od tada, ASB je realizovao skoro 400 humanitarnih i razvojnih projekata u jugoistočnoj Evropi u ukupnom iznosu od 190 miliona eura. Nakon rata ASB je pomogao u rekonstrukciji elektroenergetskih mreža, mostova, vodovoda, škola, vrtića, itd. Projektima rekonstrukcije je popravljeno oko 16.000 kuća, stambenih zgrada, javnih ustanova i bolnica u 237 zajednica u jugoistočnoj Evropi ili ponovo izgrađen. Uz pomoć kancelarija ASB-a u jugoistočnoj Evropi, više od 1000 izbjegličkih porodica i interno raseljenih lica iz bivše Jugoslavije vratilo se svojim domovima. Članovi ASB tima bili su na terenu zajedno sa medicinskim radnicima tokom vrhunca pandemije Covid-19, podržavajući bolnice i izolacione jedinice donirajući vrijednu medicinsku opremu, krevete, lijekove, maske i druge potrepštine.

Potražite više na [www.asb.de](http://www.asb.de/) i [www.asb-see.org](http://www.asb-see.org/)

**Potrebne kvalifikacije:**

* Univerzitetska diploma pravnog ili ekonomskog smjera;
* Poznavanje finansijskih procedura i propisa u nevladinom sektoru, finansijskog planiranja, upravljanja donatorskim budžetima i izvještavanja, rad u elektronskom bankarstvu kao i u finansijskom programu za koji će se obezbijediti obuka;
* Odlična jezička pismenost na B/H/S jezicima;
* Poznavanje engleskog jezika u pismu i govoru;
* Aktivno poznavanje rada na računaru, posebno MS Windows, MS Office (sa fokusom na korištenje programa Excel i Word), internet korisnik i e-mail komunikacije;
* Posjedovanje vozačke dozvole B kategorije i iskustvo aktivnog upravljanja vozilom;
* Poželjno radno iskustvo u oblastima administracije ili finansija;

**Potrebne vještine/Sposobnosti:**

* Dijeljenje vrijednosti ASB-a;
* Odgovornost prema radnim zadacima, uz sposobnost samostalnog rada i rada u timu;
* Izražene organizacijske sposobnosti, odgovornost, komunikativnost, profesionalnost i pouzdanost;
* Efikasno upravljanje vremenom i saradnja sa kolegama/icama;
* Poštivanje rokova i spremnost na putovanja u zemljama regiona;
* Spremnost za rad u dinamičnom okruženju;

**Glavni zadaci i odgovornosti:**

* Rad u sistemu elektronskog bankarstva;
* Provjera, unošenje i knjiženje bankovnih računa kroz finansijski program;
* Praćenje i analiza potrošnje po projektima, kako ASB-a tako i partnerskih organizacija;
* Ostali zadaci administrativno-finansijskog karaktera po nalogu nadređene/og;

**Šta mi nudimo:**

Nakon probnog rada u trajanju od 3 mjeseca, ugovor na godinu dana sa mogućnošću produženja – u skladu sa pokazanim rezultatima rada. Rad u dinamičnom i motivirajućem okruženju, prilike za lični i profesionalni rast i razvoj, te dodatne edukacije. Priliku da se upoznate sa radom nevladinog sektora u BiH i povećate krug profesionalnih poznanika i poznanica.

**Procedura prijave:**

Prijava treba da uključuje motivaciono pismo i CV (na BHS ili engleskom jeziku), kao i kontakte dvije osobe koje su reference za prethodno iskustvo. Prijavu i sve popratne dokumente je potrebno dostaviti do **31.03.2023. godine**. Nepotpune prijave i prijave koje stignu poslije naznačenog vremenskog roka neće biti razmatrane.

Prijave šaljite putem e-maila [asb.bosnia@asb-see.org](mailto:asb.bosnia@asb-see.org), sa naznakom ‘’Prijava na oglas’’ ili putem pošte na adresu Arbeiter-Samariter-Bund Deutschland e.V. (ASB), MO SEE Sarajevo, Aleja Bosne Srebrene 35, 71000 Sarajevo, BiH.

Za sve dodatne informacije možete nas kontaktirati putem broja telefona: 033 468 690.

**Samo odabrani kandidati će biti obaviješteni o datumu i vremenu održavanja intervjua.**

Očekivani početak rada je **01.05.2023.**

ASB je poslodavac jednakih mogućnosti. Ne diskriminišemo osoblje na osnovu starosti, invaliditeta, promijene pola, statusa bračnog ili građanskog partnera, trudnoće ili materinstva, rase, boje kože, nacionalnosti, etničkog ili nacionalnog porijekla, vjere ili uvjerenja, pola ili seksualne orijentacije.

ASB imaju nultu toleranciju na seksualno iskorištavanje, zlostavljanje i uznemiravanje. ASB je razvio Politiku zaštite od seksualne eksploatacije, zlostavljanja i uznemiravanja (PSEAH) i trenutno je na snazi.